இராமயண காலத்தை டாக்டர் பாண்டார்க்கர் கி.மு.700-க்கு பின்பு இல்லை என்பர். டாக்டர் விண்டர்னிஸ் என்பவர் இக்கூற்றை ஆராய்ந்து இராமாயணக்காலம் கி.மு.300-க்கு பின்பு இல்லை என்கிறார். எனவே, பாண்டியர் கபாடபுரம் கடல்கோளால் அழிந்தது கி.மு.300-க்குப் பின்பே ஆகும். 

இதனை மற்றொரு சான்றாலும் உறுதி செய்யலாம். கௌடில்யர் (சாணக்கியர்) எழுதிய அர்த்தசாஸ்திரத்தில் 'பாண்டிய கபாடம்' என ஒரு முத்தின் வகையைக் குறிப்பிடுகின்றார். பழந்தமிழ் நூல்கள் 'தென்கடல் முத்து' எனக் குறிக்கின்றன. தென் கடலில் முத்தெடுத்து கபாடபுறத்தில் விலைகொள்ளுதலால் 'பாண்டிய கபாடம்' எனப் பெயர்ப் பெற்றதாகக் கொள்ளலாம். கபாடபுரம் இருந்த காலத்தில் எடுக்கப்பெற்றதால்தான் இம்முத்து 'கபாடம்' என அழைக்கப் பெறுகிறது. கௌடில்யர் (சாணக்கியர்) கி.மு.305-க்கு பிற்பட்டவர் என்பது உய்த்துணரப்படும்.

மேற்கோள்கள்
இதிகாச சான்று
இலக்கியச் சான்று
இலங்கைச் சான்று